
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 932 

6 Ιουλίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Παράταση προθεσμίας υποβολής δηλώσεων και κα¬ 
ταβολής βεβαιωμένων χρεών λόγω της απεργίας 


των Τ ραπεζικών υπαλλήλων. 1 

Συγκρότηση Επιτροπής Καλλιτεχνικών Σχολείων. 2 

ΒΟΗΘΕΙΑ ΣΤΟ ΣΠΙΤΙ. 3 


Τροποποίηση της ΔΥ1 δ/8693/4.2.2005 (ΦΕΚ 178/ 
11.2.2005 τ.Β') απόφασης Συγκρότησης του Πέ¬ 
μπτου Περιφερειακού Συμβουλίου Επιλογής και 
Αξιολόγησης των Επιμελητών Α' και Β' Ιατρών 
Ε.Σ.Υ. αρμόδιο για την περιοχή ευθύνης των 
Δ.Υ.ΠΕ. Θεσσαλίας και Στερεός Ελλάδας, με έδρα 


του την έδρα της Δ.Υ.ΠΕ. Θεσσαλίας. 4 

Αναγνώριση Νοσοκομειακής Μονάδας ως κατάλλη¬ 
λης για άσκηση των γιατρών. 5 

Ανάθεση έργου στην Εταιρία «ΘΕΜΙΣ ΚΑΤΑΣΚΕΥΑΣΤΙ¬ 
ΚΗ Α.Ε.». 6 

Ανάθεση έργων στην Εταιρία «ΘΕΜΙΣ ΚΑΤΑΣΚΕΥΑΣΤΙ¬ 
ΚΉ Α.Ε.». 7 

Ανάθεση έργων στην Εταιρία «ΘΕΜΙΣ ΚΑΤΑΣΚΕΥΑΣΤΙ¬ 
ΚΉ Α.Ε.». 8 

Δικαιολογητικά και διαδικασία έκδοσης, τύπος και πε¬ 
ριεχόμενο ενδείξεων διαβατηρίου. 9 


ΑΠΟΦΑΣΕΙ Σ 

Αριθ.106358/10923/Β0012 (1) 

Παράταση προθεσμίας υποβολής δηλώσεων και καταβο¬ 
λής βεβαιωμένων χρεών λόγω της απεργίας των Τ ρα¬ 
πεζικών υπαλλήλων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 8 του ν. 1284/1982 (ΦΕΚ 
114 Α'), με την οποία εξουσιοδοτείται ο Υπουργός Οικο¬ 
νομικών να παρατείνει με Αποφάσεις του τις προθεσμίες 
καταβολής των βεβαιωμένων χρεών προς το Δημόσιο, σε 
εξαιρετικές περιπτώσεις. 


2) Τις ακόλουθες διατάξεις του ν.2859/2000 (ΦΕΚ 
248Α'): 

α) της παραγράφου 10 του άρθρου 38 

β) της παραγράφου 2 του άρθρου 59. 

3) Τις διατάξεις της παραγράφου 5 του άρθρου 22 του 
ν. 2020/1992 (ΦΕΚ 34Α'), με τις οποίες παρέχεται εξου¬ 
σιοδότηση στον Υπουργό Οικονομίας και Οικονομικών να 
παρατείνει με Απόφαση, τις προθεσμίες που ορίζονται 
από τις κείμενες φορολογικές διατάξεις για υποβολή φο¬ 
ρολογικών δηλώσεων, σε εξαιρετικές περιπτώσεις. 

4) Τις διατάξεις του ν. 2238/1994 (ΦΕΚ 151 Α'). 

5) Τις διατάξεις της παραγράφου 4 του άρθρου 9 του 
ν. 3296/2004 (ΦΕΚ253Α'). 

6) Το γεγονός ότι η απεργία των τραπεζικών υπαλλήλων 
καθιστά δυσχερή τη συναλλαγή των φορολογουμένων με 
τιςΔ.Ο.Υ. 

7) Την ανάγκη διευκόλυνσης των φορολογουμένων, 
επειδή ο χρόνος παράτασης που δόθηκε με την Α.Υ.Ο.Ο. 
1062966/1249/ΠΟΛ. 1094/0012/27.6.2005, δεν θεωρείται 
αρκετός για την εκπλήρωση των υποχρεώσεών τους, κα¬ 
θώς και την ανάγκη διευκόλυνσης των επιχειρήσεων για 
την ομαλή υποβολή δηλώσεων απόδοσης φόρου εισοδή¬ 
ματος. 

8) Τις διατάξεις της 14650/ΔΙΘΕ85/17.3.2004 (ΦΕΚ 
519Β') κοινής Απόφασης του Πρωθυπουργού και του 
Υπουργού Οικονομίας και Οικονομικών με την οποία ανα¬ 
τέθηκαν αρμοδιότητες στους Υφυπουργούς Οικονομίας 
και Οικονομικών. 

9) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Παρατείνουμε μέχρι και την 6η Ιουλίου 2005, την ημε¬ 
ρομηνία καταβολής των βεβαιωμένων χρεών στις Δ.Ο.Υ., 
που έπρεπε να καταβληθούν μέχρι 30 Ιουνίου 2005. 

2. Παρατείνουμε μέχρι και την 6η Ιουλίου 2005, την προ¬ 
θεσμία υποβολής των δηλώσεων απόδοσης φόρου εισο¬ 
δήματος, καθώς και του φόρου που προβλέπεται από το 
άρθρο 9 παρ. 4 του ν. 3296/2004, οι οποίες λήγουν στις 30 
Ιουνίου 2005. 

3. Παρατείνουμε μέχρι και την 6η Ιουλίου 2005, την προ¬ 
θεσμία υποβολής των περιοδικών δηλώσεων Φ.Π.Α., που 
έληξε την 26η Ιουνίου 2005 και είχε παραταθεί μέχρι και 
την 1η Ιουλίου 2005, σύμφωνα με την Α.Υ.Ο.Ο. ΠΟΑ. 
1094/05. Η υποβολήτωνπεριοδικώνδηλώσεωνΦ.Π.Α.,θα 

γίνει αποκλειστικά και μόνο, στην αρμόδια Δ.Ο.Υ., με ταυ¬ 
τόχρονη καταβολή του οφειλόμενου Φ.Π.Α. Η διαδικασία 
αυτή, θα ακολουθηθεί ακόμα και στην περίπτωση, που εί¬ 
τε η περιοδική δήλωση Φ.Π.Α. έχει υποβληθεί ηλεκτρονι¬ 
κά μέσω του ΤΑΧΙδπθΙ, είτε έχει δοθεί εντολή πληρωμής 
προς την μεσολαβούσα Τράπεζα. 

4. Παρατείνουμε μέχρι και την 6η Ιουλίου 2005, τις προ¬ 
θεσμίες υποβολής δηλώσεων των λοιπών φόρων, τελών 
και εισφορών, που έληγαν από 20 Ιουνίου έως 30 Ιουνίου 
2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθμ.65473/Γ7 (2) 

Συγκρότηση Επιτροπής Καλλιτεχνικών Σχολείων. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις της παρ. 4 του άρθρου 55 του 
ν.1566/85/ΦΕΚ 167/τ. Α', «Δομή και λειτουργία της Πρω¬ 
τοβάθμιας και Δευτεροβάθμιας Εκπαίδευσης και άλλες 
διατάξεις». 

2) Τις διατάξεις της Υ.Α. Γ2/3345/2.9.1988 «Ίδρυση και 
λειτουργία Μουσικών Σχολείων», που κυρώθηκε με το άρ¬ 
θρο 16 του ν. 1824/88/ΦΕΚ296/τ.Α'. 

3) Τις διατάξεις του ν. 3194/ΦΕΚ 267/τ.Α'/20.11.2003, 
«Ρύθμιση Εκπαιδευτικών Θεμάτων και άλλες διατάξεις». 

4) Τις διατάξεις της Υ.Α. Γ2/3850/16.6.1998/ΦΕΚ 
658/1.7.1998/τ. Β', «Λειτουργία Μουσικών Σχολείων». 

5) Τις διατάξεις του άρθρου 19 του ν.2470/ΦΕΚ 
40/21.3.1997/τ.Α', «Αναμόρφωση μισθολογίου προσωπι¬ 
κού της Δημόσιας Διοίκησης και άλλες συναφείς διατά¬ 
ξεις», όπως έχει τροποποιηθεί, 

6) Το άρθρο 21 του ν.1966/91/ΦΕΚ 147/τ.Α', «Μετεγ¬ 
γραφές φοιτητών Α.Ε.Ι., σπουδαστώνΤ.Ε.Ι. και άλλες δια¬ 
τάξεις». 

7) Το άρθρο 16 του ν.186/75/ΦΕΚ 214/τ.Α', αποφασί¬ 
ζουμε: 

Α) Τη συγκρότηση της Επιτροπής Καλλιτεχνικών Σχο¬ 
λείων, με την ακόλουθη σύνθεση: 

Τακτικά μέλη 

ί) Μπότσογλου Χρόνης, Ζωγράφος, Πρύτανης της Ανω- 
τάτης Σχολής Καλών Τεχνών, Πρόεδρος. 

ϋ) Ατζολετάκη Γωγώ, Ηθοποιός, Συγγραφεύς, μέλος 

ΙίΙ) Τσαλδάρη Ελένη, Πρόεδρος του Λυκείου των Ελλη- 
νίδων, μέλος. 

ίν) Βουγιουκλάκης Παναγιώτης (Τάκης), Σκηνοθέτης, 
μέλος. 

ν) Σιγάλας Γιώργος, Ζωγράφος, Σύμβουλος του Παιδα¬ 
γωγικού, Ινστιτούτου, μέλος. 

Αναπληρωματικά μέλη 

ί) Σαραντόπουλος Κωνσταντίνος, Εκπαιδευτικός κλά¬ 
δου ΠΕ17, Διευθυντής Συμβουλευτικού Επαγγελματικού 
Προσανατολισμού και Εκπαιδευτικών Δραστηριοτήτων 
(Σ.Ε.Π.Ε.Δ.) του ΥΠ.Ε.Π.Θ. 


ϋ) Σχολινάκη Χάρις, Εκπαιδευτικός κλάδου ΠΕ02, Διδά- 
κτωρ Ιστορίας της Τέχνης Παν/ου Αθηνών, Προϊσταμένη 
του Τμήματος ΔΆισθητικής Αγωγής της Διεύθυνσης 
Σ.Ε.Π.Ε.Δ. του ΥΠ.Ε.Π.Θ. 

Νή'Αντζακα-Βέη Ευαγγελία, Χορογράφος 

ίν) Φραντζόλάς Νικόλαος, Εκπαιδευτικός κλάδου ΠΕ08, 
Ζωγράφος. 

ν) Κόκκινος Περικλής, Κινηματογραφιστής. 

Σε περίπτωση απουσίας τους, τα τακτικά μέλη θα ανα¬ 
πληρώνονται από τα αναπληρωματικά. 

Γραμματέας της Επιτροπής ορίζεται η Τσιούλου Κων¬ 
σταντίνα, εκπαιδευτικός κλάδου ΠΕ16, αποσπασμένη 
στο Τμήμα Δ' Αισθητικής της Διεύθυνσης Σ.Ε.Π.Ε.Δ., με 
αναπληρωματική τη Μαραϊδώνη Αποστολία, εκπαιδευτι¬ 
κό κλάδου ΠΕ70, αποσπασμένη στο Τμήμα ΔΆισθητικής 
Αγωγής της Διεύθυνσης Σ.Ε.Π.Ε.Δ.. 

Ο Γραμματέας τηρεί τα πρακτικά των συνεδριάσεων, 
καλεί τα μέλη της Επιτροπής σε σύσκεψη, μετά από συ¬ 
νεννόηση με τον Πρόεδρο, και υποβάλλει τα πρακτικά των 
συνεδριάσεων στη Διεύθυνση Συμβουλευτικού Επαγγελ¬ 
ματικού Προσανατολισμού και Εκπαιδευτικών Δραστη¬ 
ριοτήτων του Υ.Π.Ε.Π.Θ.. 

Β) Το έργο της Επιτροπής είναι η μελέτη των προγραμ¬ 
μάτων διδασκαλίας στα Καλλιτεχνικά Σχολεία, η διατύ¬ 
πωση γνώμης για τα γενικότερα θέματα οργάνωσης και 
λειτουργίας των σχολείων αυτών, εξοπλισμού, στελέχω- 
σης, τρόπου αξιολόγησης της επίδοσης των μαθητών στα 
καλλιτεχνικά μαθήματα καθώς και η γενικότερη εποπτεία 
και αξιολόγηση της λειτουργίας των σχολείων αυτών. 

Γ) Τη θητεία της επιτροπής για τρία (3) χρόνια. 

Δ) Την καταβολή αποζημίωσης στα μέλη της επιτροπής 
και στη γραμματέα σύμφωνα με την υπ’ αριθμ. 2/8140/ 
0022/14.4.2005 Κ.Υ.Α. 

Η δαπάνη αποζημίωσης ύψους 12.390 € ετησίως, θα βα¬ 
ρύνει τις πιστώσεις του ΚΑΕ 0515, του φορέα 19-220. 

Ε) Τηνπαροχή διοικητικής στήριξης στην Επιτροπή από 
τη Διεύθυνση Συμβουλευτικού Επαγγελματικού Προσα¬ 
νατολισμού και Εκπαιδευτικών Δραστηριοτήτων, Τμήμα 
Δ' Αισθητικής Αγωγής του ΥΠ.Ε.Π.Θ. καθώς και από τις 
κατάτόπους Διευθύνσεις Δευτεροβάθμιας Εκπαίδευσης, 
που έχουν στην αρμοδιότητά τους τα Καλλιτεχνικά Σχο¬ 
λεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. ΠΙγ/Γ.Π.οικ. 69674 (3) 

Βοήθεια στο σπίτι. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το ν. 2646/1998 (ΦΕΚ.236/Α/1998). 

2. Το ν. 3106/2003 (ΦΕΚ30/Α/2003). 

3. Τις διατάξεις του άρθρ. 13 του ν. 3146/ 2003 (ΦΕΚ 
125/Α/23.5.2003), με τις οποίες παρατάθηκε η εφαρμογή 

του προγράμματος «ΒΟΗΘΕΙΑ ΣΤΟ ΣΠΙΤΙ» από τη λήξη 
του για δύο χρόνια. 

4. Το ν.2362/1995 «Περί Δημοσίου Λογιστικού ελέγχου 
των δαπανών του Κράτους και άλλες διατάξεις» (ΦΕΚ 
247/Α/27.11.1995), καθώς και τις σχετικές εγκυκλίουςτου 
Υπουργείου Οικονομικών, για την εκτέλεση του τακτικού 
προϋπολογισμού. 

5. Το π.δ.95/2000 (ΦΕΚ 76/Α/10.3.2000) «Οργανισμός 
του Υπουργείου Υγείας & Πρόνοιας» όπως τροποποιήθη¬ 
κε με το 299/2000 (ΦΕΚ 240/Α/2000 όμοιο). 

6. Τις Π4β/4514/1996, Π4β/5814/1997, Γ4β/Φ383/οικ. 
4504/1998 και ΠΙγ/Γ.Π.οικ. 62329/27.6.2003 Κοινές Απο¬ 
φάσεις των Υπουργών Εσωτερικών, Δημόσιας Διοίκησης 
&Αποκέντρωσης, Οικονομίας & Οικονομικών και Υγείας & 
Κοινωνικής Αλληλεγγύης σχετικά με την εφαρμογή του 
προγράμματος «ΒΟΗΘΕΙΑ ΣΤΟ ΣΠΙΤΙ». 

7. Την 14650/ΔΙΟΕ 85/2004 (ΦΕΚ519/Β/2004) Απόφαση 
«Καθορισμός αρμοδιοτήτων των Υφυπουργών Οικονο¬ 
μίας & Οικονομικών». 

8. Την ΔΙΔΚ/Φ1/2/6139/2004 (ΦΕΚ 527/Β/2004) απόφα¬ 
ση «Ανάθεση αρμοδιοτήτων στους Υφυπουργούς Εσωτε¬ 
ρικών, Δημόσιας Διοίκησης & Αποκέντρωσης». 

9. Την 3227/2001 (ΦΕΚ 1067/Β/10.8.2001) Κοινή Απόφαση 
των Υφυπουργών Οικονομίας & Οικονομικών και Υγείας & 
Κοινωνικής Αλληλεγγύης «Σύναψη προγραμματικών συμ¬ 
βάσεων Υπουργείου Υγείας & Κοινωνικής Αλληλεγγύης». 

10. Την 27304/2004 (ΦΕΚ 517/Β/2004) απόφαση «Ανά¬ 
θεση αρμοδιοτήτων στους Υφυπουργούς Υγείας & Κοι¬ 
νωνικής Αλληλεγγύης Αθανάσιο Γιαννόπουλο και Γεώρ- 
γιο Κωνσταντόπουλο». 

11. Το γεγονός ότι από την απόφαση αυτή προκαλείται 
δαπάνη: 

α) για την α' φάση του προγράμματος ύψους 1.907.556,00 
€ σε βάρος του λογαριασμού του Υπουργείου Εσωτερικών, 
Δημόσιας Διοίκησης & Αποκέντρωσης που τηρείται στο Τα¬ 
μείο Παρακαταθηκών και Δανείων με τον τίτλο «Κεντρικοί 
Αυτοτελείς Πόροι Δήμων και Κοινοτήτων» και 

β) για την β' φάση του προγράμματος 1.766.692,00€ 
που θα επιβαρύνει την πίστωση Φ. 15/220 και ΚΑΕ 2339 
του Προϋπολογισμού του Υπουργείου Υγείας & Κοινωνι¬ 
κής Αλληλεγγύης, για την κάλυψη των αναγκών του Προ¬ 
γράμματος. 

12. Τις διατάξεις του άρθρου 26 του Ν. 3329/2005 (ΦΕΚ 
81/Α/4.4.2005) με τις οποίες η προθεσμία , που προβλέ- 
πεται στο άρθρο 13 του ν. 3146/ 2003 (ΦΕΚ 125 Α') για την 
εφαρμογή του προγράμματος «ΒΟΗΘΕΙΑ ΣΤΟ ΣΠΙΤΙ», 
παρατείνεται για δύο έτη από τη λήξη της κατά την ανω¬ 
τέρω διάταξη, σε όσους δήμους εφαρμόζεται σύμφωνα 
με τις διατάξεις των ΚΥΑΠ4β/5814/1997 (ΦΕΚ917Β') και 
Π1 γ/ ΓΠ οικ. 62329/2003 (ΦΕΚ925Β'), αποφασίζουμε: 

1. α) Την παράταση της προθεσμίας που προβλέπεται 
στο άρθρο 13 του ν.3146/ 2003 (ΦΕΚ 125 Α') για την εφαρ¬ 
μογή του προγράμματος «ΒΟΗΘΕΙΑ ΣΤΟ ΣΠΙΤΙ» για δύο 
έτη από τη λήξη της κατά την ανωτέρω διάταξη σε όσους 
δήμους εφαρμόζεται σύμφωνα με τις διατάξεις των ΚΥΑ 
Π4β/ 5814/1997 (ΦΕΚ 917 Β' και Π1 γ/ ΓΠ οικ. 62329/2003 
(ΦΕΚ925Β'). 

β) Το προσωπικό που απασχολείται στα παραπάνω προ¬ 
γράμματα συνεχίζει να προσφέρει τις υπηρεσίες του, για 
δύο ακόμη χρόνια. 

Σε περίπτωση αποχώρησης προσωπικού για οποιονδή- 
ποτε λόγο ο Δήμος προχωρεί σε πρόσληψη νέου, σύμ¬ 
φωνα με την ισχύουσα νομοθεσία. 


γ) Προϋπόθεση για την συνέχιση της υλοποίησης του 
προγράμματος «ΒΟΗΘΕΙΑ ΣΤΟ ΣΠΙΤΙ» είναι η υπογραφή 
της σύμβασης που θα συναφθεί μεταξύ του Υπουργείου 
Υγείας & Κοινωνικής Αλληλεγγύης, του Υπουργείου Εσω¬ 
τερικών Δημόσιας Διοίκησης & Αποκέντρωσης, του Δη¬ 
μάρχου και Προέδρου ΚΑΠΗ και τις Δημοτικές Επιχειρή¬ 
σεις των Δήμων σύμφωνα με το συνημμένο υπόδειγμα. 

2. α) Η εφαρμογή του προγράμματος τελεί υπό την άμε¬ 
ση εποπτεία του Υπουργείου Υγείας & Κοινωνικής Αλλη¬ 
λεγγύης και ασκείται από την αρμόδια Διεύθυνση Προ¬ 
στασίας Οικογένειας. 

Η εφαρμογή του προγράμματος συνεχίζει να συντονί¬ 
ζεται από 7 μελή Επιτροπή Παρακολούθησης (Ε.Π.) η 
οποία εδρεύει στην Αθήνα και συστήνεται από την 
Κ.Ε.Δ.Κ.Ε. σύμφωνα με το άρθρο 4 της Π4β/5814/1997 
Κοινής Υπουργικής Απόφασης. 

β) Τα έξοδα λειτουργίας της Ε.Π. βαρύνουν την 
Κ.Ε.Δ.Κ.Ε. που για την κάλυψή τους θα ενισχυθείγια κάθε 
έτος με το χρηματικό ποσό ύψους 29.347,00€, σε βάρος 
του λογαριασμού του Υπουργείου Εσωτερικών, Δημό¬ 
σιας Διοίκησης & Αποκέντρωσης που τηρείται στο Ταμείο 
Παρακαταθηκών και Δανείων με τον τίτλο «Κεντρικοί Αυ¬ 
τοτελείς Πόροι Δήμων & Κοινοτήτων» και αντίστοιχο πο¬ 
σό 29.347,00€ σε βάρος του Υπουργείου Υγείας & Κοινω¬ 
νικής Αλληλεγγύης Φ. 15/20 ΚΑΕ 2339. 

3. α) Έκαστος Δήμος της α'φάσης θα επιχορηγηθεί από 
τον προϋπολογισμό του Υπουργείου Εσωτερικών, Δημό¬ 
σιας Διοίκησης & Αποκέντρωσης «Κεντρικοί Αυτοτελείς 
Πόροι των δήμων και Κοινοτήτων» που τηρείται στο Τα¬ 
μείο Παρακαταθηκών και Δανείων με το ποσό των 
17.608,00€ για κάθε έτος. 

β) Έκαστος Δήμος της β' φάσης θα επιχορηγηθεί από 
τον προϋπολογισμό του Υπουργείου Υγείας & Κοινωνικής 
Αλληλεγγύης με το ποσό των 17.608,00€ και Φ. 15/220 
ΚΑΕ 2339 για κάθε έτος. 

4. Έκαστος Δήμος της α' και β' φάσης αναλαμβάνουν την 
υποχρέωση της κάλυψης των λειτουργικών δαπανών του 
προγράμματος καιεπιχορήγησηςτου ΚΑΠΗ μετοποσότων 
17.608,00€ για κάθε έτος υλοποίησης του προγράμματος. 

5. Ο Δήμος Περιστεριού για τα πέντε ΚΑΠΗ αρμοδιότη- 
τάς του , για τις ανάγκες του προγράμματος «ΒΟΗΘΕΙΑ 
ΣΤΟ ΣΠΙΤΙ» θα επιχορηγηθεί με 44.020,00€ για κάθε έτος 
από το Υπουργείο Εσωτερικών, Δημόσιας Διοίκησης & 
Αποκέντρωσης σε βάρος του λογαριασμού «Κεντρικοί 
Αυτοτελείς Πόροι των Δήμων και Κοινοτήτων» που τηρεί¬ 
ται στο Ταμείο Παρακαταθηκών και Δανείων και από τον 
προϋπολογισμό του Υπουργείου Υγείας & Κοινωνικής Αλ¬ 
ληλεγγύης με το ποσό των 44.020,00€ Φ. 15/220 ΚΑΕ 
2339, για κάθε έτος, αναλαμβάνοντας επίσης την υπο¬ 
χρέωση της κάλυψης των λειτουργικών δαπανών του 
προγράμματος και της επιχορήγησης των ΚΑΠΗ του με 
το συνολικό ποσό των 88.040,00€ αντίστοιχα, για κάθε 
έτος υλοποίησης του προγράμματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 2005 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ, ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘ.ΝΑΚΟΣ Π.ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Γ.ΚΩΝΣΤΑΝΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ.ΔΥΙ δ/66425 (4) 

Τροποποίηση της ΔΥ1 δ/8693/4.2.2005 (ΦΕΚ 178/11.2.2005 
τ.Β') απόφασης Συγκρότησης του Πέμπτου Περιφερεια¬ 
κού Συμβουλίου Επιλογής και Αξιολόγησης των Επιμε¬ 
λητών Α' και Β' Ιατρών Ε.Σ.Υ. αρμόδιο για την περιοχή ευ¬ 
θύνης των Δ.Υ.ΠΕ. Θεσσαλίας και Στερεός Ελλάδας, με 
έδρα του την έδρα της Δ.Υ. ΠΕ. Θεσσαλίας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν.Δ. 2592/1953 (Φ.Ε.Κ. 254/53 τ.Α'). 

2. Τις διατάξεις της παρ. 8 του άρθρου 11 του 
ν.2889/2001 (Φ.Ε.Κ. 37/2.3.2001 τ.Α') «Βελτίωση και εκ¬ 
συγχρονισμός του Εθνικού Συστήματος Υγείας και άλλες 
διατάξεις», όπως τροποποιήθηκε μεταγενέστερα με την 
παρ. 12 του άρθρου 19 του ν.3106/2003 (ΦΕΚ 30/03 τ.Α') 
και τα εδάφια 1 και 4α της παρ. Δ του άρθρου 20 του 
ν.3172/2003 (ΦΕΚ 197/03τ.Α'). 

3. Τις διατάξεις των παρ. 1,2,5,6 και 7 του άρθρου 43 του 
ν.3252/2004 (Φ.Ε.Κ. 132/16.7.2004 τ.Α') «Σύσταση Ένωσης 
Νοσηλευτών - Νοσηλευτριών Ελλάδος και άλλες διατάξεις». 

4. Τις διατάξεις του άρθρου 20 του ν.3293/2004 (Φ.Ε.Κ. 
231/26.11.2004 τ.Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Τις διατάξεις των άρθρων 1,38 και 42του ν.3329/2005 
(Φ.Ε.Κ. 81/4.4.2005 τ.Α') «Εθνικό Σύστημα Υγείας και Κοι¬ 
νωνικής Αλληλεγγύης και λοιπές διατάξεις». 

6. Την ΔΥ1 δ/8693/4.2.2005 (ΦΕΚ 178/11.2.2005 τ.Β') 
απόφαση, όπως τροποποιήθηκε μεταγενέστερα. 

7. Τις 9309/22.2.2005, 9588/5.4.2005 και 10068/ 
15.6.2005 αποφάσεις της Εκτελεστικής Επιτροπής του 
Κεντρικού Συμβουλίου Υγείας, αποφασίζουμε: 

1. Τροποποιούμε την ΔΥ1 δ/8693/4.2.2005 (ΦΕΚ 
178/11.2.2005 τ.Β') απόφαση και διορίζουμε στο Πέμπτο 
Περιφερειακό Συμβούλιο Επιλογής και Αξιολόγησης των 
Επιμελητών Α' και Β' Ιατρών Ε.Σ.Υ., αρμόδιο για την πε¬ 
ριοχή ευθύνηςτωνΔ.Υ.ΠΕ. Θεσσαλίας και Στερεός Ελλά¬ 
δας, με έδρα του την έδρα της Δ.Υ.ΠΕ. Θεσσαλίας στην 
ειδικότητα της Ωτορινολαρυγγολογίας τακτικό μέλος τον 
Γούσιο Δημήτριο, Επιμελητή Α' Οφθαλμολογίας στο Γενι¬ 
κό Νοσοκομείο Βόλου «ΑΧΙΛΛΟΠΟΥΛΕΙΟ» σε αντικατά¬ 
σταση του Δεληκούκου Στυλιανού. 

2. Η θητεία του ανωτέρω διοριζομένου λήγει μαζί με το 
υπόλοιπο της θητείας των άλλων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη από¬ 
φαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2005 

Η ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθμ. Υ7α/Γ.Π./15469 (5) 

Αναγνώριση Νοσοκομειακής Μονάδας ως κατάλληλης 
για άσκηση των γιατρών. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/1955. 


2. Τις διατάξεις του άρθρου 3 του ν. 1278/1982 όπως 
επαναφέρθηκαν σε ισχύ με τις διατάξεις του άρθρου 1 
του ν.2194/1994. 

3. Τις διατάξεις του άρθρου 31 του ν.1397/1983 όπως 
συμπληρώθηκαν με τις διατάξεις του άρθρου 20 παρ. 2 
του ν.2519/1997. 

4. Την υπ’ αριθμ. 10162/23.6.2005, απόφαση της Εκτε¬ 
λεστικής Επιτροπής του ΚΕΣΥ, αποφασίζουμε. 

I. Κυρώνουμε την ανωτέρω (4) σχετική γνωμοδότηση 
της ΕΈ. του ΚΕΣΥ, με την οποία αναγνωρίζεται η ακόλου¬ 
θη νοσοκομειακή μονάδα, ως κατάλληλη για άσκηση των 
γιατρών στην αναφερόμενη ειδικότητα: 

I. Γεν. Νοσοκομείο Δυτ. Αττικής «Η ΑΓΙΑ ΒΑΡΒΑΡΑ» 

- Καρδιολογικό Τμήμα: Πλήρη άσκηση στην Καρδιολο¬ 
γία με την προϋπόθεση ότι η εκπαίδευση θα ολοκληρώνε¬ 
ται με 5μηνη άσκηση σε αιμοδυναμικό Εργαστήριο άλλου 
Νοσ/μείου, με την μορφή της κυκλικής εκπαίδευσης. 

II. Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

III. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Ιουνίου 2005 

Ο Γ ενικός Γ ραμματέας 
Π. ΜΠΟΥΧΩΡΗΣ 

-♦- 

Αριθμ. 3630 (6) 

Ανάθεση έργου στην Εταιρία «ΘΕΜΙΣ ΚΑΤΑΣΚΕΥΑΣΕΙ ΚΗ Α. Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τον ν.2408/1996, Άρθρο 5, παράγραφο 7 εδάφιο. 
β’(ΦΕΚ 104 Α). 

2) Τον ν.2479/1997, Άρθρο 3, παράγραφο 15, εδάφιο 
α’(ΦΕΚ67 Α). 

3) Τον ν. 2521/1997, Άρθρο 21 παράγραφο 5, εδάφιο δ' 
(ΦΕΚ 174 Α). 

4) Τον ν.2664/1998, Άρθρο 31 (ΦΕΚ 275Α/3.12.1998). 

5) Το ν.2915/2001, Άρθρο 36 παρ. 1, (ΦΕΚ109Α/29.5.2001). 

6) Το ν.2943/2001, Άρθρο 13 (ΦΕΚ203 Α/12.9.2001). 

7) Το ν.3160/2003, Άρθρο 60, παρ. 6, (ΦΕΚ 165Α/2003), 
αποφασίζουμε: 

Αναθέτουμε στην Εταιρία «ΘΕΜΙΣ ΚΑΤΑΣΚΕΥΑΣΤΙΚΗ 
ΑΈ.» το παρακάτω έργο: 

1. Μελέτη, δημοπράτηση, κατασκευή, προμήθεια ανα¬ 
γκαίου εξοπλισμού, επίβλεψη και παραλαβή του έργου 
«Διευκόλυνση πρόσβασης ατόμων με ειδικές ανάγκες 
στα υφιστάμενα Δικαστικά Κτίρια της χώρας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ.3631 (7) 

Ανάθεση έργων(πην Εταιρία «ΘΕΜΙΣ ΚΑΤΑΣΚΕΥΑΣΤΙΚΗ Α. Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τον ν.2408/1996, Άρθρο 5, παράγραφο 7 εδάφιο. 
β'(ΦΕΚ 104 Α). 

2) Τον ν.2479/1997, Άρθρο 3, παράγραφο 15, εδάφιο α' 
(ΦΕΚ67Α). 

3) Τον ν. 2521/1997, Άρθρο 21 παράγραφο 5, εδάφιο δ' 
(ΦΕΚ174Α). 

4) Τον ν.2664/1998, Άρθρο 31 (ΦΕΚ 275Α/3.12.1998). 

5) Το ν.2915/2001, Άρθρο 36 παρ. 1, (ΦΕΚ 109 Μ 
29.5.2001). 

6) Το ν.2943/2001, Άρθρο 13 (ΦΕΚ 203 Α/12.9.2001). 

7) Το ν.3160/2003, Άρθρο 60, παρ. 6, (ΦΕΚ 165Α/2003), 
αποφασίζουμε: 

Αναθέτουμε στην Εταιρία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» τα παρακάτω έργα: 

Μελέτη, δημοπράτηση, κατασκευή, προμήθεια ανα¬ 
γκαίου εξοπλισμού, επίβλεψη και παραλαβή του έργου 
«Ειδικό κτίριο επιμόρφωσης και επαγγελματικής κατάρτι¬ 
σης κρατουμένων» στα παρακάτω Καταστήματα Κράτη¬ 
σης: 

1. Γενικό Κατάστημα Κράτησης Κεντρικής Μακεδονίας 
III (Σέρρες). 

2. Γενικό Κατάστημα Κράτησης Ανατολικής Μακεδο¬ 
νίας Θράκης (Δράμα). 

3. Γενικό Κατάστημα Κράτησης Στερεάς Ελλάδας (Δο- 
μοκός). 

4. Γενικό Κατάστημα Κράτησης Δυτικής Μακεδονίας 
(Γρεβενά). 

5. Σωφρονιστικό Κατάστη μαΧανίων 

6. Σωφρονιστικό Κατάστημα Τρικάλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 3629 (8) 

Ανάθεση έργων στην Εταιρία 
«ΘΕΜΙΣ ΚΑΤΑΣΚΕΥΑΣΤΙΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τον ν.2408/1996, Άρθρο 5, παράγραφο 7 εδάφιο, β' 
(ΦΕΚ 104 Α). 

2) Τον ν.2479/1997, Άρθρο 3, παράγραφο 15, εδάφιο α' 
(ΦΕΚ67Α). 

3) Τον ν. 2521/1997, Άρθρο 21 παράγραφο 5, εδάφιο δ' 
(ΦΕΚ 174 Α). 

4) Τον ν.2664/1998, Άρθρο 31 (ΦΕΚ 275Α/3.12.1998). 

5) Το ν.2915/2001, Άρθρο 36 παρ. 1, (ΦΕΚ 109 Μ 
29.5.2001). 

6) Το ν.2943/2001, Άρθρο 13 (ΦΕΚ 203 Α/12.9.2001). 

7) Το ν.3160/2003, Άρθρο 60, παρ. 6, (ΦΕΚ 165Α/2003), 
αποφασίζουμε: 

Αναθέτουμε στην Εταιρία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» τα παρακάτω έργα: 

1. Δημοπράτηση, κατασκευή, προμήθεια αναγκαίου 
εξοπλισμού, επίβλεψη και παραλαβή του έργου «Ανέγερ¬ 
ση Δικαστικού Μεγάρου Λαμίας». 

2. Δημοπράτηση, κατασκευή, προμήθεια αναγκαίου 
εξοπλισμού, επίβλεψη και παραλαβή του έργου «Ανέγερ¬ 
ση Ειρηνοδικείου Ανασελίτσης Νεάπολης Κοζάνης». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 3021/22/10 (9) 

Δικαιολογητικά και διαδικασία έκδοσης, τύπος και περιε¬ 
χόμενο ενδείξεων διαβατηρίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΞΩΤΕΡΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των παρ. 3 και 5 του άρθρου 1 του 
ν.3103/2003 «Έκδοση διαβατηρίων από την Ελληνική 
Αστυνομία και άλλες διατάξεις» (Α'- 23). 

2. Τις διατάξεις του άρθρου 2 του ν.2594/1998 
«Κύρωση ως Κώδικατου σχεδίου νόμου «Οργανισμόςτου 
Υπουργείου Εξωτερικών» (Α'- 62)». 

3. Τις διατάξεις του άρθρου 29 Ατού ν. 1558/1985 «Κυ¬ 
βέρνηση και Κυβερνητικά Όργανα» (Α'- 137), το οποίο 
προστέθηκε με το άρθρο 27 του ν.2081/1992 (Α'-154) και 
τροποποιήθηκε με το άρθρο 1 παρ. 2α του ν.2469/1997 
(Α'- 38). 

4. Τις διατάξεις του άρθρου 22 παρ. 3 του ν.2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (Α'- 247). 

5. Τις διατάξεις του π.δ.81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α'- 57). 

6. Την υπ' αριθμ. 14650/ΔΙΟΕ 85 από 17.3.2004 κοινής 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' - 519). 

7. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ¬ 
ϋπολογισμού ύψους 7.000.000 ευρώ περίπου για το έτος 
2005, 21.000.000 ευρώ περίπου για το έτος 2006 και 
17.500.000 ευρώ περίπου για καθένα από τα έτη 2008 και 
2010 . 

Οι δαπάνες αυτές θα αντιμετωπισθούν κατά το τρέχον 
έτος από τις πιστώσεις του προϋπολογισμού του Υπουρ¬ 
γείου Δημόσιας Τάξης (Ε.Φ. 43-110, Κ.Α.Ε. 5115) και κα¬ 
τά τα επόμενα έτη από τις πιστώσεις που θα εγγράφονται 
για το σκοπό αυτό στους αντίστοιχους κατ' έτος Π/Υ εξό¬ 
δων του Ε.Φ. 43 -110 «ΕΛΛΗΝΙΚΗ ΑΣΤΥΝΟΜΙΑ», αποφα¬ 
σίζουμε: 

Άρθρο 1 

Υποβολή δικαιολογητικών. 

1. Γιατην έκδοση διαβατηρίου υποβάλλονται αυτοπρο¬ 
σώπως από τον ενδιαφερόμενο στην αστυνομική διεύ¬ 
θυνση ή διεύθυνση αστυνομίας του τόπου κατοικίας του 
ή στο αστυνομικό τμήμα του τόπου κατοικίας του εφόσον 
πρόκειται για κάτοικο νησιού όπου δεν εδρεύουν οι προ- 
αναφερόμενες υπηρεσίες, τα εξής δικαιολογητικά: 

α. αίτηση στην οποία αναφέρεται και ο τρόπος με τον 
οποίο επιθυμεί νατού αποσταλούν τα δικαιολογητικά και 
το διαβατήριο. 

β. μία πρόσφατη έγχρωμη φωτογραφία διαστάσεων 
4X6 εκατοστών τυπωμένη σε αναλογικό φωτογραφικό 
χαρτί, χωρίς τη χρήση τεχνολογίας ίπΚήΘΐ ή ΙαεθΓ. 

γ. φωτοαντίγραφο των δύο όψεων του δελτίου ταυτό¬ 
τητάς του. Προκειμένου για ανήλικο κάτω των 12 ετών 
υποβάλλεται πιστοποιητικό εγγραφής στα δημοτολόγια, 
στο οποίο επικολλάται πρόσφατη έγχρωμη φωτογραφία 
του ανηλίκου, με βεβαίωση ταυτοπροσωπίας από τη δη¬ 
μοτική ή κοινοτική αρχή, στην οποία είναι εγγεγραμμένος 
ο ανήλικος. Η ταυτοπροσωπία μπορεί να βεβαιώνεται στο 
προαναφερόμενο πιστοποιητικό και από γονέα του ανηλί¬ 
κου ή από αυτόν που έχει την επιτροπεία του ή το δικα¬ 
στικό συμπαραστάτη του, των οποίων το ιδιόχειρο της 
υπογραφής βεβαιώνεται από οποιαδήποτε αρμόδια διοι¬ 
κητική αρχή. 

δ. τριπλότυπο είσπραξης ή παράβολο για την πιστοποί¬ 
ηση της πληρωμής των τελών για την έκδοση διαβατηρί¬ 
ου, όπως αυτά καθορίζονται κάθε φορά από τις ισχύου- 
σες διατάξεις. Αν για οποιοδήποτε λόγο το διαβατήριο 
δεν εκδοθεί, τοτριπλότυπο είσπραξης ή το παράβολο επι- 
στρέφεται στον αιτούντα. 

ε. αποδεικτικό πληρωμής για την πιστοποίηση της κα¬ 
ταβολής των αναλογών κατά περίπτωση ταχυδρομικών 
εξόδων αποστολής των δικαιολογητικών και του διαβατη¬ 
ρίου προς και από την κεντρική υπηρεσία εκδόσεως δια¬ 
βατηρίων. 

στ. υπεύθυνη δήλωση (ν. 1599/1986) όπου ο αϊτών δη¬ 
λώνει εάν έχει καταδικασθεί ή έχει ασκηθεί σε βάρος του 
ποινική δίωξη ή έχει παραπεμφθεί σε δίκη για τα αδικήμα¬ 
τα της περίπτωσης α' της παρ. 2 του άρθρου 1 του π.δ. 
25/2004 (Α' -17), καθώς επίσης και αν έχει κηρυχθεί ανυ¬ 
πότακτος ή λιποτάκτης ή αν εκκρεμεί σε βάρος του μέτρο 
απαγόρευσης εξόδου από τη Χώρα. Στην ίδια υπεύθυνη 
δήλωση ο ενδιαφερόμενος δηλώνει τον τόπο κατοικίας 
του καθώς και την ύπαρξη των ειδικών λόγων που προ- 
βλέπονται στην παρ. 3 του άρθρου 1 του π.δ.25/2004 συ¬ 
νυποβάλλοντας τυχόν πρόσθετα αποδεικτικά έγγραφα. 

2. Κατ' εξαίρεση, όταν στο πρόσωπο του ενδιαφερομέ¬ 
νου συντρέχουν ιδιαίτερα σοβαροί λόγοι υγείας, που κα¬ 
θιστούν αδύνατη ή δυσχεραίνουν ουσιωδώς τη μετακίνη¬ 
σή του και αποδεικνύονται με ιατρικό πιστοποιητικό κρατι¬ 
κού νοσοκομείου, για την παραλαβή των δικαιολογητικών 
μεταβαίνει στον ενδιαφερόμενο υπάλληλος της Υπηρε¬ 
σίας. 

3. Προκειμένου περί ανηλίκου για την υποβολή των δι- 
καιολογητικών απαιτείται επιπλέον η αυτοπρόσωπη πα¬ 
ρουσία αυτού που ασκεί τη γονική μέριμνα. Όταν η γονι¬ 
κή μέριμνα ασκείται και από τους δύο γονείς αρκεί η αυ¬ 
τοπρόσωπη παρουσία του ενός γονέα και η έγγραφη 
συναίνεση του άλλου, του οποίου το ιδιόχειρο της υπο¬ 
γραφής βεβαιώνεται από οποιαδήποτε αρμόδια διοικητι¬ 
κή αρχή. Προκειμένου περί προσώπου που τελεί υπό επι¬ 
τροπεία ή δικαστική συμπαράσταση, απαιτείται η αυτο¬ 
πρόσωπη παρουσία και του επιτρόπου ή του δικαστικού 
συμπαραστάτη. 

4. Τα δικαιολογητικά για την έκδοση διαβατηρίων σε Έλ¬ 
ληνες πολίτες που διαμένουν στο εξωτερικό ή βρίσκονται 
σε ξένη χώρα για εργασία, σπουδές, τουρισμό ή λόγους 
υγείας υποβάλλονται αυτοπροσώπως στην οικεία ελληνική 
προξενική αρχή. Κατ' εξαίρεση οι προαναφερόμενοι δύνα- 
νται να υποβάλλουν τα δικαιολογητικά και στις υπηρεσίες 
της παρ. 1, εφόσον βρίσκονται στην Ελλάδα. Εφόσον ο αϊ¬ 
τών δεν διαθέτει ελληνικό δελτίο ταυτότητας υποβάλλει πι¬ 


στοποιητικό γέννησης ή οικογενειακής κατάστασης από το 
δήμο ή την κοινότητα όπου είναι εγγεγραμμένος. Κατά τα 
λοιπά εφαρμόζονται οι παρ. 1,2 και 3. 

5. Για την παράταση της ισχύος ή την αντικατάσταση 
διαβατηρίου (άρθρα 2 και 3 π.δ.25/2004), υποβάλλονται 
τα ίδια ως άνω οριζόμενα δικαιολογητικά. Ειδικά για την 
αντικατάσταση υποβάλλεται ως δικαιολογητικά και το πα¬ 
λαιό διαβατήριο. Σε περίπτωση έκδοσης νέου διαβατηρί¬ 
ου λόγω κλοπής ή απώλειας συνυποβάλλεται βεβαίωση 
της αρχής στην οποία δηλώθηκε η κλοπή ή η απώλεια. Στη 
βεβαίωση αυτή αναφέρεται και το αποτέλεσμα της διε- 
νεργηθείσας έρευνας. 

6. Η έκδοση νέου διαβατηρίου είναι δυνατόν να ζητηθεί 
και μέσα σε προθεσμία έξι (6) μηνών πριν τη λήξη του ήδη 
κατεχομένου. Με την έκδοση του νέου διαβατηρίου παύ¬ 
ει αυτοδίκαια η ισχύς του προηγουμένου, το οποίο ακυ¬ 
ρώνεται. 

Άρθρο 2 

Έλεγχος δικαιολογητικών. 

1. Οι αρμόδιες, κατά το προηγούμενο άρθρο, υπηρε¬ 
σίες παραλαβής των δικαιολογητικών ελέγχουν αν υπο¬ 
βλήθηκαν όλα τα προβλεπόμενα δικαιολογητικά. 

2. Η ημερομηνία έκδοσης των υποβαλλομένων κατά πε¬ 
ρίπτωση δικαιολογητικών δεν μπορεί να απέχει πέραντων 
έξι (6) μηνών από την ημερομηνία υποβολής τους στις αρ¬ 
μόδιες υπηρεσίες παραλαβής. 

3. Μετά την ολοκλήρωση του ελέγχου των δικαιολογη- 
τικών, οι αρμόδιες υπηρεσίες παραλαβής διαβιβάζουν 
αυτά ταχυδρομικά στην κεντρική υπηρεσία έκδοσης δια¬ 
βατηρίων είτε με ταχυμεταφορά (ΟΟυΒΙΕΠ) είτε με δια¬ 
δικασία απλού συστημένου, σύμφωνα με την επιθυμία 
του αιτούντος. Δεν διαβιβάζονται τα αποδεικτικά πληρω¬ 
μής των οικείων τελών και ταχυδρομικών εξόδωντα οποία 
τηρούνται στο αρχείο των υπηρεσιών παραλαβής. Σε χώ¬ 
ρες όπου, κατά την κρίση του οικείου προξένου, δεν εξα¬ 
σφαλίζεται η ασφαλής διαβίβαση των δικαιολογητικών, 
αυτά δύναται κατ' εξαίρεση να διαβιβάζονται μέσω της 
αρμόδιας Υπηρεσίας του Υπουργείου Εξωτερικών. 

Άρθρο 3 

Έκδοση διαβατηρίων 

1. Η κεντρική υπηρεσία έκδοσης διαβατηρίων, μετά την 
παραλαβή των δικαιολογητικών, εκδίδει, εφόσον συντρέ¬ 
χουν οι νόμιμες προϋποθέσεις το διαβατήριο και το διαβι¬ 
βάζει ταχυδρομικά είτε με ταχυμεταφορά (ΟΟυΗΙΕΗ) εί¬ 
τε με διαδικασία απλού συστημένου, ανάλογα με την επι¬ 
θυμία του αιτούντος στην οικεία αστυνομική ή προξενική 
υπηρεσία όπου υποβλήθηκαν τα δικαιολογητικά, απ' 
όπου παραλαμβάνεται από τον ίδιο τον ενδιαφερόμενο ή 
από τα πρόσωπα που προβλέπονται στην παρ. 3 του άρ¬ 
θρου 1 ή από νόμιμα εξουσιοδοτημένο προς τούτο πρό¬ 
σωπο. Μαζί με το διαβατήριο επιστρέφονται και τα σχετι¬ 
κά δικαιολογητικά τα οποία τηρούνται στο αρχείο των 
υπηρεσιών παραλαβής για διάστημα 6 ετών από την υπο¬ 
βολή τους. 

2. Τα διαβατήρια εκδίδονται εντός προθεσμίας τριών (3) 
εργασίμων ημερών από την ημερομηνία παραλαβής της 
αίτησης από την κεντρική υπηρεσία έκδοσης διαβατη¬ 
ρίων με την προϋπόθεση ότι έχουν υποβληθεί όλα τα προ¬ 
βλεπόμενα δικαιολογητικά. Σε αντίθετη περίπτωση η προ¬ 
θεσμία ισχύει από την ημερομηνία υποβολής του τελευ¬ 
ταίου δικαιολογητικού. 

3. Κατ' εξαίρεση η έκδοση του διαβατηρίου γίνεται, κατά 
προτεραιότητα, εντός μιας (1) εργάσιμης ημέρας απάτην 
παραλαβή της αίτησης από την κεντρική υπηρεσία έκδο¬ 
σης διαβατηρίων, όταν συντρέχουν οι παρακάτω λόγοι: 

α. Προσωπικοί σοβαροί λόγοι υγείας, που αποδει- 
κνύονται με ιατρικό πιστοποιητικό κρατικού νοσοκο¬ 
μείου, οι οποίοι επιβάλλουν νοσηλεία στο εξωτερικό. 
Στην περίπτωση αυτή χορηγείται διαβατήριο με την 
ίδια διαδικασία και στον συγγενή του ασθενούς μέ¬ 
χρι β' βαθμού, που πρόκειται να συνοδεύσει τον 
ασθενή. 

β. Θάνατος συγγενούς εξ αίματος ή εξ αγχιστείας μέχρι 
β' βαθμού. 

γ. Τραυματισμός ή εξαφάνιση συγγενούς μέχρι β' βαθ¬ 
μού του ενδιαφερομένου που διαμένει στο εξωτερικό ή 
πρόκληση καταστροφής της περιουσίας του ενδιαφερο¬ 
μένου, η οποία βρίσκεται στο εξωτερικό και προήλθε συ¬ 
νέπεια φυσικών καταστροφών ή άλλων γεγονότων ανω- 
τέρας βίας. 

4. Στις περιπτώσεις της προηγούμενης παραγράφου η 
αίτηση και τα δικαιολογητικά δύναται κατ'εξαίρεση να κα¬ 
τατίθενται και στην αρμόδια υπηρεσία της διεύθυνσης 
αστυνομίας της έδρας της κεντρικής υπηρεσίας έκδοσης 
διαβατηρίων. 

5. Ο ενδιαφερόμενος μνημονεύει τους ειδικούς λόγους 
της παραγράφου 3 στην υπεύθυνη δήλωση της περίπτ. 
στ'τηςπαρ. 1 και συνυποβάλλει τυχόν πρόσθετα αποδει¬ 
κτικά έγγραφα. 

Άρθρο 4 

Τύπος, σχήμα, χρώμα διαβατηρίου 

1.0 τύπος του διαβατηρίου είναι αυτός που ορίζεται κά¬ 
θε φορά από την Ευρωπαϊκή Ένωση και χρησιμοποιείται 
από τα κράτη μέλη της. 

2. Το διαβατήριο έχει σχήμα βιβλιαρίου. Το εξώφυλλο 
αυτού έχει χρώμα ΡΑΙ_ 4004. 

Άρθρο 5 

Περιεχόμενο ενδείξεων διαβατηρίου. 

1. Στο διαβατήριο αναγράφονται τα στοιχεία προσωπι¬ 


κής κατάστασης του κατόχου, ήτοι, επώνυμο, όνομα, πα¬ 
τρώνυμο, ιθαγένεια, ημερομηνία γέννησης, φύλο, ύψος 
και χρώμα οφθαλμών του κατόχου. Το επώνυμο, το όνο¬ 
μα και το όνομα του πατέρα αναγράφονται και με λατινι¬ 
κούς χαρακτήρες, με μεταγραφή σύμφωνα με το πρότυ¬ 
πο ΕΑ.Ο.Τ. 743, που καθορίζεται απότηνΔΙΕΜ Φ. 06.5/Α 
12167 από 28-9-1983 απόφαση του Υπουργού Προεδρίας 
της Κυβέρνησης (Β'- 579). Τα ανωτέρω στοιχεία, αναγρά¬ 
φονται με λατινικούς χαρακτήρες κατά παρέκκλιση του 
προτύπου αυτού, ύστερα από αίτημα του ενδιαφερομέ¬ 
νου, με βάση τη διαφορετική εγγραφή που υφίσταται σε 
ταξιδιωτικό ή άλλο έγγραφο ημεδαπής ή αλλοδαπής αρ¬ 
χής το οποίο υποχρεούται να επιδείξει. Φωτοαντίγραφο 
του εγγράφου αυτού τηρείται μαζί με τα υπόλοιπα δικαι- 
ολογητικά. Στην ίδια σελίδα αναγράφονται επίσης η εκ- 
δούσα αρχή, ο αριθμός του διαβατηρίου, οι ημερομηνίες 
έκδοσης και λήξης αυτού, ενώ περιλαμβάνεται και ψη¬ 
φιακή απεικόνιση του προσώπου του κατόχου καθώς και 
η υπογραφή αυτού. 

2. Στο διαβατήριο περιλαμβάνονται επίσης ευρετήριο 
που παραπέμπει στις βασικές εγγραφές καθώς και χρή¬ 
σιμες οδηγίες για τον κάτοχο. 

Άρθρο 6 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2005 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΠΕΤΡΟΣ ΔΟΥΚΑΣ ΠΕΤΡΟΣ ΜΟΛΥΒΙΑΤΗΣ 

ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΒΟΥΛΓΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςτ 


ΡΑΧ 210 52 21 004 
θ-γπθΜ: \λ/θ5γπ351:θγ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθΓΠθΙ 

ΗΜρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙεπιεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 ευΐΌ. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























